|  |  |  |
| --- | --- | --- |
| Prvi.jpg | | 22. II 2021. Број **36/21** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **фебруар 2021.** |

**Просјечна плата након опорезивања у јануару 962 КМ**

**Највиша просјечна плата након опорезивања у подручју *Финансијске дјелатности и дјелатности осигурања*, 1 452 КМ, а најнижа у подручју *Дјелатности пружања смјештаја, припреме и послуживања хране, хотелијерство и угоститељство*,676 КМ**

Просјечна мјесечна плата након опорезивања у Републици Српскојисплаћена у јануару 2021. године износила је962 КМ, док је просјечна мјесечна бруто плата износила 1 492 КМ.

Просјечна плата након опорезивања исплаћена у јануару 2021. у односу на исти мјесец претходне године номинално је већа за 5,2%, док је у односу на децембар 2020. номинално мања за 1,8%.

Посматрано по подручјима, у јануару 2021. године највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 452 КМ, а најнижа просјечна плата након опорезивања у јануару 2021. исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,676 КМ.

У јануару 2021. године, у односу на јануар 2020, највећи номинални раст плате након опорезивања забиљежен је у подручјима *Стручне, научне и техничке дјелатности* 12,4%, *Остале услужне дјелатности* 11,9% и *Пословање некретнинама* 10,4%.

У истом периоду смањење плате након опорезивања, у номиналном износу, забиљежено је једино у подручју *Дјелатности пружања смјештаја, припреме и послуживања хране, хотелијерство и угоститељство* 2,5%.

**Напомена**: Реални индекси плата након опорезивања биће објављени 1. марта 2021. године када и индекси потрошачких цијена за јануар.

KM



Графикон 1. Просјечнe платe након опорезивања по мјесецима

**Извоз (I 2021/I 2020) порастао за 4,3%, увоз смањен за 6,4%**

**Покривеност увоза извозом 93,1%**

У јануару 2021. године остварен је извоз у вриједности од 262 милиона КМ, што је за 4,3% више него у јануару 2020. године, те увоз у вриједности од 281 милион КМ, што је за 6,4% мање него у јануару 2020, док је проценат покривености увоза извозом износио 93,1%.

У погледу географске дистрибуције робне размјене Републикe Српскe са иностранством, у јануару 2021. године, највише се извозило у Хрватску и то у вриједности од 39 милиона КМ, односно 14,7% и у Италију 36 милиона КМ, односно 13,6% од укупно оствареног извоза. У истом периоду, највише се увозило из Србије и то у вриједности од 46 милионa КМ, односно 16,4% и из Италије, у вриједности од 42 милиона КМ, односно 14,8% од укупно оствареног увоза.

Посматрано по групама производа, у јануару 2021. године, највеће учешће у извозу остварује електрична енергија са 24 милиона КМ, што износи 9,2% од укупног извоза, док највеће учешће у увозу остварују лијекови, са укупном вриједношћу од 12 милиона КМ, што износи 4,4% од укупног увоза.

хиљ. КМ

2021

2020

Графикон 2. Извоз и увоз по мјесецима

**Број издатих грађевинских дозвола (I 2021/I 2020) већи за 75,0%**

**Број предвиђених станова за градњу већи за 120,1%**

Број издатих грађевинских дозвола за градњу у јануару 2021. године у односу на јануар 2020. године већи је за 75,0%, док је у односу на просјечан број издатих грађевинских дозвола у 2020. години мањи за 2,8%.

Број предвиђених станова за градњу у јануару 2021. године у односу на јануар 2020. године већи је за 120,1% и у односу на просјечан број предвиђених станова за градњу у 2020. години већи је за 18,3%.

Укупна корисна површина предвиђених станова за градњу у јануару 2021. годину у односу на исти период претходне година већа је 103,4%, и у односу на просјечну корисну површину предиђених станова за градњу у 2020. години већа за 9,6%.

**Вриједност откупа и продаје производа пољопривреде, шумарства и рибарства у четвртом тромјесечју 2020. године 137 милиона КМ**

Вриједност откупа и продаје производа пољопривреде, шумарства и рибарства у четвртом тромјесечју 2020. године износила је 137 милиона КМ. Од тога је вриједност продаје из властите производње пословних субјеката и њихових дијелова износила 99 милиона КМ или 72,2%, док је вриједност откупа од породичних пољопривредних газдинстава износила 38 милиона КМ или 27,8%.

У четвртом тромјесечју 2020. године у односу на исто тромјесечје 2019. године, вриједност откупа и продаје већа је за 4,8%, при чему је вриједност откупа већа за 6,1%, а вриједност продаје за 4,3%.

Према групама производа, највеће учешће у укупној вриједности откуљених и продатих производа пољопривреде, шумарства и рибарства у четвртом тромјесечју 2020. године, имали су сточарски производи са 52 милиона КМ, потом производи шумарства са 44 милиона КМ, те ратарски производи са 26 милиона КМ.

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика спољне трговине**  Владимир Ламбета  [vladimir.lambeta@rzs.rs.ba](mailto:vladimir.lambeta@rzs.rs.ba) |
| **Статистика грађевинарства**  Желимир Радишић  [zelimir.radisic@rzs.rs.ba](mailto:zelimir.radisic@rzs.rs.ba) |
| **Статистика пољопрвиреде**  Нада Шобот  [nada.sobot@rzs.rs.ba](mailto:nada.sobot@rzs.rs.ba) |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Радосав Савановић, в.д. директора Завода, главни уредник  Владан Сибиновић, начелник одјељења  Република Српска, Бања Лука, Вељка Млађеновића 12д  Издаје Републички завод за статистику  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |